ไฟแนนซ์ทูเดย์
หลังจากแบงก์ชาติขึ้นค่าธรรมเนียมเก็บเงินเข้ากองทุนฟื้นฟูฯ
29 ก.พ. 2555

หลังจากแบงก์ชาติขึ้นค่าธรรมเนียมเก็บเงินเข้ากองทุนฟื้นฟูฯ 
จากธนาคารพาณิชย์ จาก 0.4% เป็น 0.47% ก็มีความเห็นต่างๆ นานาเรื่องของค่าธรรมเนียมธนาคารที่เก็บจากลูกค้า 




คนที่โดนก่อน คือ คนคิดดังอย่างธนาคารกรุงไทย ที่อยากชวนลูกค้าไปใช้บริการอิเล็กทรอนิกส์แบงกิงมากขึ้น ก็เลยคิดว่าถ้าเก็บค่าธรรมเนียมใช้บริการที่เคาน์เตอร์จะช่วยได้
แต่ กิตติยา โตธนะเกษม รองกรรมการผู้จัดการใหญ่อาวุโส ผู้บริหารสายงาน สายงานบริหารการเงิน ยืนยันว่าค่าธรรมเนียมที่โดนเก็บเพิ่ม เป็นอัตราที่ธนาคารสามารถบริหารจัดการและยอมรับได้ ธนาคารต้องทำงานให้หนักมากขึ้น บริหารต้นทุนอื่นให้ลดลง ขยายฐานลูกค้าและขยายฐานเงินฝากเพิ่มขึ้น โดยไม่จำเป็นต้องผลักภาระให้กับลูกค้าและประชาชน
rr...คนที่ประกาศปรับปรุงค่าธรรมเนียมโดยไม่พูด คือ ธนาคารไทยพาณิชย์ สกัดลูกค้ามาใช้บริการเกิน 5 รายการ ด้วยการเก็บเงินรายการละ 20 บาท ถ้าทำรายการเกิน 5 รายการขึ้นไป วิธีแก้ลำก็คือ ทำทีละ 4 รายการก็ละกัน แล้วไปเข้าคิวใหม่ไม่เสียเงิน
เรื่องแบงก์จะขึ้นค่าธรรมเนียม ช.ชดา ไม่ต่อต้าน แต่ควรจะให้อยู่บนความพอเหมาะพอดี ไม่ดูหน้าเลือดจนเกินไป เท่านั้นแหละเชื่อว่าสังคมรับได้ค่ะ